นาที ขีปนาวุธถล่มซีเรีย ตาย14เจ็บอื้อ หลังทรัมป์ประณามใช้อาวุธเคมี (คลิป)
ซีเรียเดือดฐานทัพอากาศ ในเมืองฮอมส์ โดนถล่มด้วยขีปนาวุธ ตาย14 เจ็บจำนวนมาก หลังทรัมป์เพิ่งออกมาประณาม ปธน.ซีเรีย รัสเซีย และอิหร่าน ต้องถูกตอบโต้อย่างสาสมที่ใช้อาวุธเคมีโจมตีเข่นฆ่าพลเรือน ,เมื่อ 9 เม.ย.61 สำนักข่าวบีบีซีและเว็บไซต์ ,มิร์เรอร์ ,รายงานความคืบหน้าสถานการณ์,สงครามในซีเรีย, เมื่อเกิดเหตุสะเทือนขวัญที่ฐานทัพอากาศ ของกองทัพซีเรีย ที่เมืองฮอมส์ โดนโจมตีด้วยขีปนาวุธหลายลูก เมื่อช่วงเช้ามืดวันจันทร์ที่ 9 เมษายน เป็นเหตุให้มีผู้เสียชีวิต 14 ศพ บาดเจ็บหลายราย โดยสำนักข่าวซานา สื่อทางการซีเรีย ซึ่งรายงานข่าวดังกล่าว ระบุว่า เบื้องต้นยังไม่ทราบว่าเป็นฝีมือของฝ่ายใดที่ระดมยิงขีปนาวุธมาโจมตีฐานทัพอากาศสำคัญของกองทัพซีเรียแห่งนี้ ซึ่งรู้จักกันในชื่อ T-4 ก่อนที่ต่อมากระทรวงกลาโหมสหรัฐฯ ได้ออกมาปฏิเสธว่ากองกำลังสหรัฐฯ ไม่ได้ยิงขีปนาวุธไปโจมตีฐานทัพอากาศซีเรียแต่อย่างใด,บีบีซี เผยด้วยว่า เหตุโจมตีฐานทัพอากาศซีเรีย ที่เมืองฮอมส์ มีขึ้นหลังจาก ประธานาธิบดีโดนัลด์ ทรัมป์ แห่งสหรัฐฯ ออกมาประณามประธานาธิบดีบาชาร์ อัล อัสซาด แห่งซีเรีย ตลอดจนชาติพันธมิตร ทั้งรัสเซีย และอิหร่าน อย่างรุนแรง ว่า ต้องได้รับการตอบโต้อย่างสาสม จากการใช้อาวุธเคมีโจมตีเมืองดูมา ทางภาคตะวันออกของซีเรีย ซึ่งเป็นฐานที่มั่นสุดท้ายของกบฏต่อต้านรัฐบาล เมื่อวันที่ 8 เม.ย.ที่ผ่านมา เป็นเหตุให้พลเรือนสังเวยชีวิตอย่างน้อย 70 ศพ และบาดเจ็บจนต้องถูกนำตัวส่งโรงพยาบาลและหน่วยงานสาธารณสุขกว่า 500 ราย,นอกจากนั้น ประธานาธิบดีทรัมป์ ยังใช้ถ้อยคำประณามความเหี้ยมโหดของ ประธานาธิบดีอัล อัสซาดอย่างรุนแรงว่า เป็น สัตว์ ที่ใช้อาวุธเคมีโจมตีพลเรือน เช่นเดียวกับอิหร่านและรัสเซียที่ต้องรับผิดชอบร่วมกัน โดยประธานาธิบดีสหรัฐฯ และฝรั่งเศส ยังออกแถลงการณ์ร่วมกันในเวลาต่อมาว่า ประกาศจะร่วมมือกันตอบโต้การใช้แก๊สพิษ อาวุธเคมี เข่นฆ่าพลเรือนซีเรีย,ด้านรอยเตอร์ เผยว่า เมื่อ 9 เม.ย. รัฐบาลอิหร่านได้ออกมาตอบโต้ข้อกล่าวหาว่ามีการใช้อาวุธเคมีโจมตีเมืองดูมาว่า ไม่ได้อยู่บนพื้นฐานของความจริงและถูกกล่าวโทษโดยประเทศสหรัฐฯ และชาติตะวันตกบางประเทศ ที่ต้องการใช้ปฏิบัติการทางทหารจัดการกับรัฐบาลกรุงดามัสกัส.,ชมคลิป ,ที่นี่
ซีเรียเดือดฐานทัพอากาศในเมืองฮอมส์ โดนถล่มด้วยขีปนาวุธ ตาย14 เจ็บจำนวนมาก หลังทรัมป์เพิ่งออกมาประณาม ปธน.ซีเรีย รัสเซีย และอิหร่าน ต้องถูกตอบโต้อย่างสาสมที่ใช้อาวุธเคมีโจมตีพลเรือน
สงครามซีเรีย,สงครามกลางเมืองซีเรีย,ซีเรีย,โดนัลด์ ทรัมป์,โจมตีฐานทัพอากาศซีเรีย